са имали дългогодишна практика в използването на GTA за достъп до митнически статистически данни и че тази база данни е била широко използвана от частни оператори за редица различни цели и в разнообразен контекст. Поради това Комисията отхвърли това твърдение.
 (236)
 CCCME и групата ZTT заявиха, че голяма част от вноса на оптични влакна по код на стоката 9001 10 от Турция не включва материали, използвани за производството на разглеждания продукт, като например многомодови влакна, и по тази причина цената на вноса от GTA за Турция не би могла да отразява достоверно цената на едномодовите влакна, при която няма нарушения. CCCME също така заяви, че Комисията следва да използва Малайзия като възможна представителна държава, тъй като делът на едномодовите оптични влакна във вноса по код на стоката 9001 10 на Малайзия е много по-висок от този на Турция, и поради това данните за вноса от GTA за Малайзия са по-надеждни от тези за Турция. Освен това CCCME твърди, че тъй като Турция внася оптични влакна главно от Съединените щати, а Малайзия предимно от Индия, данните за вноса на Малайзия ще бъдат по-малко повлияни от разходите за доставка.
 (237)
 По отношение на аргументите, отнасящи се до Малайзия, и по-специално представителността на стойността за вноса на едномодовите оптични влакна, предвид по-високия дял от този материал за влагане по код на стоката 9001 10 и по-малкия процент на разходите за доставка (в сравнение с Турция) Комисията отбеляза, че когато сравнява вноса на различните материали за влагане в различните държави, проверява дали има достатъчно представителен внос в потенциалните държави. Освен това, след като бъде избрана подходяща представителна държава, Комисията използва, доколкото е възможно, по-подробни, специфични за държавата кодове на стоките, надхвърлящи 6-цифрения код по ХС, както е посочено в съображение 318.
 (238)
 Тъй като Комисията не намери налична информация за разследвания период относно финансовите данни за производители в Колумбия и Южна Африка или за рентабилни производители в Малайзия и Сърбия, тези страни не бяха счетени за подходящи представителни държави. Комисията проведе допълнително проучване относно потенциални подходящи представителни държави и както е посочено във втората бележка, допълнително определи един производител на КОВ в Аржентина (Prysmian Energia Cables y Sistemas De Argentina SA), един в Бразилия (Prysmian Cabos e Sistemas do Brasil S/A) и един допълнителен производител на захранващи кабели в Тайланд (Venine Cable) с леснодостъпна финансова информация за 2019 г.
 (239)
 Комисията също така анализира вноса на основните производствени фактори (като оптични влакна, полиетилен с висока и ниска плътност, плакирана с алуминий стоманена тел, прежди от стъклени влакна, нискодимен изолационен материал без халоген, фосфатирана стоманена тел с полиетиленов слой и тръби) в Аржентина, Бразилия, Тайланд и Турция.
 (240)
 За всички производствени фактори данните за вноса в представителната държава от Китай бяха изключени в контекста на значителните нарушения по смисъла на член 2, параграф 6а, буква б) от основния регламент. Освен това бяха изключени и данните за вноса в представителната държава от държави, които не са членове на СТО и са включени в приложение I към Регламент (ЕС) 2015/755 (120) (Азербайджан, Беларус, Корейска народнодемократична република, Туркменистан,